Intră acum și în grupul de
Autoritățile de mediu sucevene au intervenit în satul Herla, comuna Slatina, după ce Garda Forestieră a sesizat existența unor instalații clandestine de debitat lemn rotund.
În urma verificărilor, efectuate de Comisariatul Județean Suceava al Gărzii Naționale de Mediu, s-a constatat că o persoană fizică din acea localitate deținea o instalație de debitare a materialului lemnos fără acte de reglementare în ceea ce privește protecția mediului.
Întrucât această activitate reprezintă o încălcare a legislației de protecție a mediului, autoritățile au aplicat o amendă în valoare de 10.000 de lei persoanei fizice în cauză, conform prevederilor Ordonanței de Urgență 195/2005 privind protecția mediului.